**UTAJÄRVEN SEURAKUNTA**

**TARJOUSPYYNTÖ**

Utajärven seurakunta pyytää tarjouksia piha- ja muiden alueidensa lumitöistä sekä liukkaudentorjunnasta talvikausiksi 2023–2026 alla olevan mukaisesti

**PIHA-ALUEIDEN LUMITYÖT SEKÄ LIUKKAUDENTORJUNTA 2023 - 2026**

**Puhdistettavat alueet**

Puhdistettavat ja aurattavat alueet sijaitsevat Utajärven keskustassa.

Aurattaviin kiinteistöihin kuuluvat seurakuntatalo, kirkko ja kirkonkylän hautausmaat. Urakkaan kuuluvat sekä koneella tehtävät lumityöt että käsilumityöt (kulkureittien aukaiseminen oville ym.) sekä liukkauden torjunta. Keväisin on suoritettava hiekanpoisto ja hiekan poiskuljetus asfalttialueilta sekä aurauskasojen pohjilta nurmialueilta.

Seurakuntatalo:

Seurakuntatalon lumityöt aina lähtörajan ylittyessä ilman eri käskyä. Lumityöt ja liukkauden torjunta on oltava suoritettu ennen klo 7.00.

Koneellisesti: Piha- ja parkkialueet

Käsilumityöt: Kaikki seurakuntatalon sekä autotallin ulko-ovien edustat sekä viraston ja kellaritilan portaat. Piharakennuksen vieressä olevat peräkärryjen säilytyspaikan ja jäteastioiden edustat.

Kirkko:

Kirkon lumityöt tehdään aina perjantaista sunnuntaihin lähtörajan ylittyessä ilman eri käskyä. Lumityöt ja liukkauden torjunta on oltava suoritettu ennen klo 9.00. Muina viikonpäivinä seurakunnan edustajan pyynnöstä erikseen sopien. Tällaisia tilanteita on keskimäärin 5 kpl talvikaudessa. Nämä viisi käyntikertaa on sisällytettävä tarjoushintaan. Ylimenevistä kirkon lumityökerroista pyydetään ilmoittamaan käyntiveloituksen hinta tarjouksessa.

Koneellisesti: Piha- ja parkkialueet sekä pääsy sankarihaudoille

Käsilumityöt: Kirkon ovet ja portaat, tapulin ovi, huoltorakennuksen ovet lukuun ottamatta takana olevaa varaston ovea. Muualle haudattujen ristin, jäteastian ja hiekka-astian sekä kulkuporttien edustat pidetään auki. Käytävät, joihin ei koneella mahdu pidetään auki käsilumitöillä.

Lumia ei saa kasata muualle haudattujen ristin viereen tai taakse eikä istutusten päälle. Lingon käyttöä vältettävä muualla haudattujen ristin kohdalla.

Kirkonkylän hautausmaat:

Kirkonkylän hautausmaan lumityöt aina lähtörajan ylittyessä ilman eri käskyä. Lumityöt ja liukkauden torjunta on oltava suoritettu ennen klo 10.00.

*joenpuolen hautausmaa*:

Koneellisesti aurataan parkkialue sekä hautausmaan pääkulkureitit ja reitti roska-astioille.

Käsilumityöt: muualle haudattujen muistomerkki sekä käynti roska-astioille ja ulko-wc:lle.

*tienpuolen hautausmaa*:

Koneellisesti aurataan parkkialue sekä pääkulkureitti. Käsilumityöt tehdään jäteastioiden ja varaston edestä.

**Laatuvaatimukset**

Aurauksen lähtöraja on 30 mm, ilman eri käskyä. Jos lunta sataa vuorokauden aikana yli lähtörajan, lumitöiden suorittaminen ilman eri käskyä myös annettujen kellonaikojen jälkeen.

*Kirkon pihamaalla sekä hautausmailla koneellinen lumityö on kielletty tilaisuuksien aikana.*

Urakoitsijan on varottava auratessa erilaisia rakenteita, nurmikoita ja istutuksia. Rakenteita ovat mm. pihavalaisimet, aidat, tolpat, reunakivet, pensasistutukset tms. Em. rakenteille aiheutetuista vahingoista peritään korvaus, ellei vahinko johdu urakoitsijasta riippumattomasta syystä.

Urakoitsijan on tutustuttava alueisiin riittävän hyvin ja tarvittaessa merkittävä varottavat kohteet etukäteen. Piha-alueiden, kulkuväylien ja parkkipaikkojen tulee olla tasaisia ja liittymien kaduille esteettömiä (ei palteita).

Käsilumitöissä sekä liukkaudentorjunnassa on noudatettava tarkkuutta ja huolellisuutta.

Urakoitsijalla tulee olla käytössään omat käsilumityövälineet.

**Muutokset**

Urakka-aikana voi alueisiin tulla muutoksia tai luokitus ja työt voivat muuttua. Muutosten vaikutus urakkasummaan arvioidaan ja sovitaan yhdessä urakoitsijan ja työn tilaajan kesken.

**Läjitys**

Aurattavat lumet läjitetään pääsääntöisesti kiinteistöjen reuna-alueille ja viheralueille, ei istutusten päälle. Läjityksen paikat sovitaan seurakunnan edustajan kanssa. Viheralueita kuitenkin on varottava turmelemasta. Mahdollisesta liikenteen näkyvyydelle tai muulle yleiselle turvallisuudelle tai viihtyvyydelle haitallisesti läjitetyn lumen poiskuljettamisesta ja loppusijoittamisesta vastaa urakoitsija ilman eri korvausta.

**Liukkaudentorjunta**

Liukkaudentorjunta on tehtävä silloin kun pihojen ja kulkuteiden liukkaus vaikeuttaa liikkumista. Urakkaan kuuluu koneella ja käsin suoritettavaa liukkauden torjuntaa. Hiekkana on käytettävä tarkoitukseen soveltuvaa mursketta. Hiekoitus on tehtävä samoilla kellonajoilla kuin lumityöt. Liukkauden torjunnan tulee kattaa auratut alueet kauttaaltaan.

Kelimuutosten seurantavelvollisuus on urakoitsijalla. Liukkauden torjunnan tulee tapahtua aina tarvittaessa eli myös keskellä päivää olosuhde muutoksen niin vaatiessa mm. alijäähtynyt vesisade. Liukkauden torjunta on suoritettava huolellisesti. Mittarina toimii mm. vanhusten turvallinen liikkuminen piha-alueilla.

Urakkaan kuuluu hiekan poisto ja pois kuljetus asfalttialueilla ja aurauskasojen pohjilta nurmialueilta keväällä, suoritettuna toukokuun 31. päivään mennessä.

**Tutustuminen**

Tutustuminen alueisiin järjestetään pyydettäessä. Yhteydenotot:

040-5853 874 / Antti Nissinen.

**Tarjousten jättäminen ja hyväksyminen**

Tarjouksesta tulee ilmetä arvonlisäverollinen kokonaishinta koko hoitokaudelle 2023–2026. Tarjouksen tulee sisältää kaikki tarjouspyynnössä mainitut työt tarpeellisine tarvikkeineen ja aineineen. Tarjouksessa on ilmoitettava myös erikseen pyydettävien kirkon lumitöiden ja liukkaudentorjunnan käyntiveloitus.

Tarjouksen liitteeksi on laitettava tilaajavastuudokumentit tai tilaajavastuu.fi raportti

(Pakollinen. Dokumenttien puuttuminen johtaa tarjouksen hylkäämiseen).

Liitteenä on toimitettava myös luettelo käytettävistä koneista ja kalustosta.

Urakoitsijan on tutustuttava urakointi kohteisiin sekä tarjouspyyntöasiakirjoihin ennen tarjouksen jättöä.

**Kirjallinen tarjous on jätettävä sähköisesti** **kaisu.backman@evl.fi** **tai kirjekuoressa viimeistään torstaina 12.10.2023. klo 15.00 osoitteella:**

Utajärven seurakunta, taloustoimisto, Pappilantie 2, 91600 UTAJÄRVI.

Kuoreen on merkittävä ”**Lumityötarjous**”

Seurakunta pidättää oikeuden hylätä tai hyväksyä tarjoukset. Urakoitsijan kanssa tehdään erillinen urakkasopimus.

Utajärvellä 26.9.2023

Kaisu Bäckman

talouspäällikkö